เพิ่มรอบการแสดงพลุ “VIJIT CHAO PHRAYA” บริเวณสะพานพระพุทธยอดฟ้า ช่วงการประชุมผู้นำเขตเศรษฐกิจเอเปค
เพจประชาสัมพันธ์การท่องเที่ยวแห่งประเทศไทย หรือ ททท. เผยแพร่ กิจกรรม “VIJIT CHAO PHRAYA” ปรากฎการณ์แห่งแสงสีริมแม่น้ำเจ้าพระยา ในช่วงการประชุมผู้นำเขตเศรษฐกิจเอเปค โดยล่าสุด บริเวณสะพานพระพุทธยอดฟ้า เพิ่มรอบการแสดงพลุ รับชมฟรี ในวันที่ 19-20 และ 24-27 พฤศจิกายน 2565 เวลา 20.45-20.52 น.กิจกรรม “VIJIT CHAO PHRAYA” จะจัดขึ้นระหว่างวันนี้-27 พฤศจิกายน 2565 บริเวณริมแม่น้ำเจ้าพระยา ใน 6 พื้นที่หลัก ประกอบด้วยสะพานพระราม 8 : "ทอแสง วิจิตร ตระการ" การแสดง Light Show &amp; Laser เพื่อต้อนรับการประชุมสุดยอดผู้นำเอเปค ตามแนวคิด ‘Open. Connect. Balance.’ และเป็นการเฉลิมฉลองการเปิดประเทศต้อนรับนักท่องเที่ยวกลับมา โดยมีการย้อมไฟกับเส้นสายของสะพานพระราม 8 เกิดเป็นสีสันบรรยากาศและฉายแสงเลเซอร์เป็นลวดลายและข้อความ ประกอบกับเสียงเพลงที่ผสมผสานความเป็นไทยเข้ากับดนตรีสากล จากศิลปิน The Sound of Siam จัดแสดงทุกวันๆ ละ 6 รอบ เวลา 19.00 น. 19.30 น. 20.00 น. 20.30 น. 21.00 น. และ 21.30 น.ป้อมวิไชยประสิทธิ์ : "วิจิตร ปราการ ธารธารา" การแสดง Projection Mapping ประกอบแสงสี และ Effect พิเศษ ถ่ายทอดเรื่องราวความรุ่งเรืองวิถีแห่งสายน้ำตราบอดีตจวบปัจจุบัน โดยใช้กำแพงป้อมที่งดงามเป็นพื้นที่ฉายภาพ จัดแสดงทุกวันๆ ละ 6 รอบ เวลา 19.00 น. -19.06 น. 19.20- 19.26 น. 20.00-20.06 น. 20.06-20.26น .21.10-21.16 น.และ 21.30-21.36 น. การแสดงมีเอฟเฟคในวันที่ 19-20 พ.ย. ,24-27 พฤศจิกายน 2565วัดกัลยาณมิตร วรมหาวิหาร : "นฤมิต วิจิตร นาฏกรรม" การแสดงทางวัฒนธรรมประยุกต์ ผสมผสานระบบเทคนิคพิเศษ  บอกเล่าเรื่องราวของประเพณีอันเรืองงามคู่สายน้ำเจ้าพระยา โดยมีหนังใหญ่และการแสดงทางวัฒนธรรม จัดแสดงในช่วงวันที่ 18-20 พฤศจิกายน ,25-27 พฤศจิกายน 2565 เวลา 19.30 -19.40 น. 20.30 -30.40 น. และ 21.30-21.10 น. มีการแสดงวัฒนธรรมและพลุสะพานพระพุทธยอดฟ้า : "วิจิตร เรืองรอง ท้องนที" การแสดง Illumination Light Show ประกอบดนตรีที่สื่อถึงประสบการณ์การเดินทางแห่งความสุขในทุกภูมิภาคทั่วประเทศไทย ถ่ายทอดออกมาเป็นการเล่นแสงไฟตามจังหวะเพลงที่น่าตื่นตาตื่นใจสะท้อนวิถีชีวิตของคนไทย จัดแสดงทุกวันๆ ละ 6 รอบ เวลา 19.15 น. 19.45 น. 20.15 น. 20.45 น. 21.15 น. และ 21.45 น. เพิ่มรอบการแสดงพลุ รับชมฟรี ในวันที่ 19-20 และ 24-27 พฤศจิกายน 2565 เวลา 20.45-20.52 น.ศูนย์การค้าริเวอร์ ซิตี้ แบงค็อก : วิจิตรไทยแลนด์" การฉาย Projection Mapping ไปยังพื้นผิวอาคาร เป็นถ่ายทอดเรื่องราวของเสน่ห์แห่งแม่น้ำเจ้าพระยา และนำเสนอ SOFT POWER สำคัญในเมืองไทย จัดแสดงทุกวันๆ ละ 6 รอบ เวลา 19.00 น. 19.30 น. 20.00 น. 20.30 น. 21.00 น. และ 21.30 น.ไอคอนสยาม : “วิจิตรธารา มหาปรากฏการณ์” การประดับไฟตกแต่งไอคอนสยามแบงคอกอิลูมิเนชันริมแม่น้ำเจ้าพระยาด้วยพลังงานสะอาดจาก Solar Cell นวัตกรรมใหม่ที่สอดรับกับนโยบายลดการปล่อยก๊าซเรือนกระจกและการแสดง The ICONIC Multimedia Water Feature การแสดงระบำสายน้ำประกอบแสงสีเสียงที่ยาวที่สุดในเอเชียตะวันออกเฉียงใต้ จัดแสดงทุกวันๆ ละ 4 รอบ เวลา 18.15 น. 19.15 น. 20.15 น. และ 21.15 น.ผู้ที่สนใจสามารถเข้าชมสีสันบรรยากาศในแต่ละพื้นที่ได้โดยไม่เสียค่าใช้จ่าย โดยมุมมองในการชม แสงสีได้สวยงามที่สุดจะเป็นการล่องเรือในเส้นทางท่องเที่ยวแม่น้ำเจ้าพระยา และริมแม่น้ำฝั่งตรงข้ามจุดที่ทำการแสดง เพื่อเป็นการสร้างโอกาสทางธุรกิจให้กับผู้ประกอบการเรืออาหาร เรือนำเที่ยว โรงแรม ที่พัก ตลอดจนร้านอาหารริมแม่น้ำเจ้าพระยาในพื้นที่ทำการแสดง